**Vammaisten henkilöiden oikeuksien LAUSUNTO**

**neuvottelukunta**

 15.8.2018

Liikenne- ja viestintäministeriö

kirjaamo@lvm.fi

Viite: LVM/1832/03/2016

**Asia: Lausunto luonnoksesta hallituksen esitykseksi vesiliikennelaiksi ja eräiksi siihen liittyviksi laeiksi**

Vammaisten henkilöiden oikeuksienneuvottelukunta (VANE) kiittää mahdolisuudesta lausua vesiliikennelakia koskevaan hallituksen esitykseen. VANE on tarkastellut esitystä Suomen ratifioiman YK:n vammaissopimuksen velvoitteiden näkökulmasta.

**Yleistä**

YK:n vammaissopimuksen artikla 9 käsittelee esteettömyyttä ja artikla 20 vapaata liikkumista. 9 artiklassa todetaan mm. seuraavaa: *”Jotta vammaiset henkilöt voisivat elää itsenäisesti ja osallistua täysimääräisesti kaikilla elämänalueilla, sopimuspuolet toteuttavat asianmukaiset toimet varmistaakseen vammaisille henkilöille muiden kanssa yhdenvertaisen pääsyn* ***fyysiseen ympäristöön, kuljetukseen****, tiedottamiseen ja viestintään, muun muassa tieto-ja viestintäteknologiaan ja -järjestelmiin, sekä muihin yleisölle avoimiin tai tarjottaviin järjestelyihin ja palveluihin sekä kaupunki-että maaseutualueilla. Näitä toimia, joihin sisältyy saavutettavuuden esteiden tunnistaminen ja poistaminen, sovelletaan muun muassa: a) rakennuksiin, teihin, kuljetukseen sekä muihin sisä-ja ulkotiloihin, koulut, asunnot, terveydenhuoltoyksiköt ja työpaikat mukaan lukien;….”*

Artiklassa 20 todetaan puolestaan: *”Sopimuspuolet toteuttavat tehokkaat toimet varmistaakseen vammaisille henkilöille mahdollisimman* ***itsenäisen henkilökohtaisen liikkumisen****, muun muassa: a) helpottamalla vammaisten henkilöiden henkilökohtaista liikkumista sillä tavalla kuin ja silloin kun he haluavat sekä kohtuulliseen hintaan;”*

Nämä velvoitteet koskevat myös vesiliikennesääntelyä.

**Yksityiskohtaisia huomioita**

1 luku

7 § Päällikön yleinen vastuu

VANE pitää tärkeänä, että yleinen vastuu kattaa myös vammaiset ihmiset siten, että heidän turvallisuudestaan huolehditaan asianmukaisesti kuitenkaan estämättä vammaisten ihmisten liikkumista vesiliikenteessä.

5 luku

101 § Alueelliset ja vesikulkuneuvotyyppiä koskevat kiellot ja rajoitukset

VANE pitää pykälän 101 poikkeusta kannatettavana ja YK:n vammaissopimuksen artiklan 20 mukaisena.

*”Kielto tai rajoitus ei edelleenkään koskisi työnteon tai asunnon sijainnin takia tarpeellista vesi-kulkuneuvon käyttöä taikka* ***vaikeasti liikuntavammaisenhenkilön vesikulkuneuvon käyttöä****, ellei päätöksessä erityisen painavasta syystä toisin määrätä. Erityisen painavana syynä pidetään yleisen turvallisuudentai ympäristön kannalta merkityksellisen syyn olemassa oloa. Nopeusra-joitus olisi kuitenkin näissä tapauksissa aina voimassa.”*

VAMMAISTEN HENKILÖIDEN OIKEUKSIENNEUVOTTELUKUNTA

Eveliina Pöyhönen Merja Heikkonen

puheenjohtaja pääsihteeri